Dette sted er en perle i Cape Town beliggende i et område svarende til Nørrebro i Danmark. Lejligheden er super godt indrettet og egner sig perfekt til en familie, hvor der er brug for to soveværelser og et opholdsrum. Alt er skinnende rent, men har alligevel charme og atmosfære.
Placeringen er ligeledes perfekt med gåafstand til centrum.
Værterne Jolanda og Marius er ekstremt gæstfrie og venlige og man har mere følelsen af at besøge et par gode venner end en ukendt familie der lejer deres lejlighed ud.
Vi giver således vores bedste anbefalinger og håber at kunne komme tilbage en dag.